Tûnisî Li Dijî Referanduma Destûrê Xwepêşandanan Dikin
Saîd komîsyoneke nû ya hilbijartinê destnîşan kir û guman xist pêbaweriya her dengekî. Wî her wiha encûmeneke dadwerî ya demkî destnîşan kir û bi dehan dadwer ji kar dûr xistin.
Li Tûnisê roja Şemiyê bi hezaran xwepêşander li dijî referandumê derketin kolanan li ser destûreke nû ya ku ji aliyê serok Qeys Saîd ve hatiye binavkirin ku dê desthilatdariya wî gerantî bike. Xwepêşandana bi serokatiya Abir Moussi, serokê Partiya Destûra Azad, zêdebûna dijberiya Saîd nîşan da ji dema ku wî sala borî desthilata cîbicîkar bi dest xistibû, parleman rawestand û bi biryarnameyekê hukim kir ku dijber wek kudeta bi nav dikin. Bi hezaran kes ji Qada Bab Souika ya paytext ber bi Qada Kasbahê ve meşiyan û alên Tûnisê hildan. Abir Moussi, di xwepêşandanê de got: "Tûnisî birçî ne, darayiya giştî têk diçe, lê ne xema Seîd e. Ew tenê balê dikişîne ser projeyek kesane ji bo sepandina destûra xwe. Em ê vê yekê qebûl nekin." Jineke di nava xwepêşanderan de got, "Referanduma xwe li ser me ferz nekin. Em referanduma we ya ku dê sexte be, nas nakin." Saîd komîsyoneke nû ya hilbijartinê destnîşan kir, û guman xist pêbaweriya her dengekî . Wî her wiha encûmeneke dadwerî ya demkî destnîşan kir û bi dehan dadwer ji kar dûr xistin. Alîgirên wî dibêjin ku ew li hember hêzên ku gendeliya wan Tûnis rastî pûçbûna siyasî û rawestana aborî ya deh salan kiriye, radiweste. Lê belê partiyên siyasî yên Tûnisê yên sereke gotin ku ew ê referandumê boykot bikin û sendîkaya bihêz a karkeran UGTT red kir ku beşdarî danûstandinên li ser destûra nû bibe. Çavkanî: Reuters